  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Воткаын «Кышкыттэм ӟечлыко сюресъёс» йӧскалык ӵектосъя ужез та ар понна йылпумъязы. Оглом вить сюрес люкетъёсты тупатъязы – 2,51 иськем. Со сярысь Удмуртиысь тӧролэн но кивалтэтлэн пресс-службазы ивортӥз. Куартолэзе на Шор карлудысь тупатъям сюресэз уже кутӥзы. Та дырлы Луначарский, Киров, Степан Разин нимо но 8-тӥ Март ульчаосын ужез быдэстӥзы. Кар администрациысь жилищно-коммунальной управленилэн кивалтӥсезлэсь ужзэ огдырлы быдэсъясь Вадим Калабин верамъя, йӧскалык ӵектосэ туэ пырем объектъёс туж кулэ. 8-тӥ Март ульчаын, кылсярысь, сюреслэсь шобретсэ но тротуарез тупатъязы, озьы ик пыдын выжыон интыосты но мер тарнспорт дугдылонниосты умоятӥзы. Табере соос кун стандартъёслы тупало. « Киров нимо ульчаын сюресэз выль ӝутӥмы шуыны луоз. Табере татын асфальтобетон, кык палтӥз выль тротуаръёс. Нош валтӥсез – ливнёвка. Мувылтус сэрен татын ву кошконэз радъяны кулэ. Туж трос ву люкаське вал. Соин сэрен азьвыл ву шор ульчаостӥ центре бызиз, табере ми сое кутӥмы но палэтӥмы » Вадим Калабин, Ватка кар администарциысь жилищно-коммунальной управленилэн Ваньмаз тупатъяно сюрес люкетъёсы асфальтобетон кык сӥен вӧлдӥзы, сюрес урдэсъёсты юнматӥзы. Пыдын ветлӥсьёсты кышктлыклэсь утён понна выль сюрес пусъёс пуктӥзы, юри лёгъёс лэсьтӥзы. 2024-тӥ арын йӧскалык ӵектосъя ужъёс азьланьтӥськозы. Чакланъёсын тямыс сюрес люкетъёс, со оглом 8,9 иськем луэ. Тодэ вайытом, йӧскалык ӵектосъя ужъёсты туэ понна Можгаын но йылпумъязы. Тегъёс: Удмуртия Вотка сюресъёс тупатъянужъёс йӧскалыкӵектосъёс  